Křesćan Černik
Křesćan Černik (němsce Christian Tschernick; * 29. januara 1877 w Trjebinje, † 12. septembra 1934 w Grodku) bě serbski ratar a ludowy herc.
Narodźi so jako syn Trjebinskeho žiwnosćerja a dźěłaše jako małoratar a wikowar z wuhlom w Slepom. Černik hraješe jako Slepjanski ludowy herc na třitrunatych małych serbskich husličkach. Ze skupinu ludowych hercow wustupowaše na serbskich zjězdach, za rozhłós w Lipsku a Berlinje kaž tež na zajězdach Serbow do wukraja, kaž na přikład do Prahi a Mladeje Boleslavy.
W dwacetych lětach běše městopředsyda Slepjanskeho serbskeho towarstwa Swěrnosć.
Literatura[wobdźěłać | žórłowy tekst wobdźěłać]
- Nekrolog. W Serbskich Nowinach čo. 216/1934, dnja 15. septembra
Žórło[wobdźěłać | žórłowy tekst wobdźěłać]
- Achim Brankačk: Černik, Křesćan. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 99
ces_Latn szl_Latn szl_Latn pol_Latn pol_Latn szl_Latn pol_Latn szl_Latn